ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് രോഗ മുക്തി നിരക്കിലെ വർധന തുടരുന്നു. കഴിഞ്ഞ 24 മണിക്കൂറിൽ ഏറ്റവും ഉയർന്ന പ്രതിദിന രോഗമുക്തി നിരക്ക് ആയ
73, 642 രേഖപ്പെടുത്തി. തുടർച്ചയായ രണ്ട് ദിവസങ്ങളിലായി 70, 000 ത്തിലധികം പേർ രോഗമുക്തി നേടി.
രാജ്യത്ത് കോവിഡിൽ നിന്നും രോഗമുക്തി നേടുന്നവരുടെ എണ്ണം ക്രമാനുഗതമായി വർദ്ധിക്കുന്നു.
തുടർച്ചയായ രണ്ടാം ദിവസവും പ്രതിദിനം എഴുപതിനായിരത്തിൽ അധികം പേർ രോഗമുക്തി നേടി. കഴിഞ്ഞ 24 മണിക്കൂറിൽ 73, 642 പേർക്കാണ് രോഗം ഭേദമായത്. ആകെ രോഗമുക്തരുടെ എണ്ണം 32 ലക്ഷ്യത്തോട് അടുക്കുന്നു.. ഇതോടെ രോഗമുക്തി നിരക്ക് ഉയർന്ന് 77.32 ശതമാനം ആയി. കേന്ദ്ര-സംസ്ഥാന സർക്കാരുകളുടെ സംയോജിത ഇടപെടൽ വഴി പരിശോധനകളുടെ എണ്ണം വർധിപ്പിച്ചു കൊണ്ട് രോഗബാധ തുടക്കത്തിൽ തന്നെ നിർണയിക്കാൻ കഴിയുന്നു. ഇതിന്റെ ഫലമായി മാതൃക ചികിത്സ പ്രോട്ടോകോൾ വഴി രോഗബാധിതരെ വീടുകളിലോ ആശുപത്രികളിലോ ഐസൊലേഷനിലാക്കി മെച്ചപ്പെട്ട ചികിത്സ നൽകിവരുന്നു. കോവിഡ് ആശുപത്രി ഐസിയു കളിലെ ഡോക്ടർമാർക്ക് വേണ്ട ക്ലിനിക്കൽ മാർഗ്ഗനിർദ്ദേശങ്ങൾ ഡൽഹി എയിംസും കേന്ദ്ര സർക്കാരും ചേർന്ന് നൽകിവരുന്നു. ഇത് കൂടുതൽ പേരുടെ ജീവൻ രക്ഷിക്കാൻ സഹായിക്കും. ആഗോളതലത്തിൽ തന്നെ ഏറ്റവും കുറഞ്ഞ കോവിഡ് മരണനിരക്ക് ഉള്ള രാജ്യങ്ങളിൽ ഒന്നാണ് ഇന്ത്യ. തുടർച്ചയായി ഇന്നും കോവിഡ് മരണ നിരക്ക് കുറഞ്ഞു 1.72 ശതമാനമായി. ആകെ രോഗബാധിതരുടെ 20.96% മാത്രമേ രാജ്യത്ത് ഇപ്പോൾ ചികിത്സയിൽ ഉള്ളൂ. നിലവിൽ 8, 62, 320 ആണ് രാജ്യത്തെ കോവിഡ് ബാധിതരുടെ എണ്ണം.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
റെയില്വേ മന്ത്രാലയം
ധീരതയ്ക്കുള്ള രാഷ്ട്രപതിയുടെ മെഡൽ / സ്തുത്യർഹ സേവനത്തിനുള്ള പോലീസ് മെഡൽ / വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡൽ / ജീവൻ രക്ഷാ ശ്രേണിയിലെ മെഡലുകൾ എന്നിവ ലഭിച്ച ആർപിഎഫ് ഉദ്യോഗസ്ഥരെ ആദരിക്കാൻ ശ്രീ അശ്വിനി വൈഷ്ണവ്
(ന്യൂ ഡൽഹി: മെയ് 26, 2022
ആർപിഎഫി-നുള്ള പുരസ്ക്കാര ദാന ചടങ്ങ് 2022 മെയ് 27 ന് വിജ്ഞാൻ ഭവനിൽ വച്ച് നടത്താൻ നിശ്ചയിച്ചിരിക്കുന്നു. ചടങ്ങിൽ, ധീരതയ്ക്കുള്ള രാഷ്ട്രപതിയുടെ മെഡൽ, സ്തുത്യർഹ സേവനത്തിനുള്ള പോലീസ് മെഡൽ, വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡൽ, ജീവൻ രക്ഷാ ശ്രേണിയിലെ മെഡലുകൾ എന്നിവ 2019, 2020, 2021 വർഷങ്ങളിൽ ലഭിച്ച ആർപിഎഫ് ഉദ്യോഗസ്ഥരെ റെയിൽവേ മന്ത്രി ശ്രീ അശ്വിനി വൈഷ്ണവ് ആദരിക്കും. ഈ അവാർഡുകൾ സേനയിലെ അർഹരായ ഉദ്യോഗസ്ഥർക്ക് രാജ്യസേവനത്തിന് അവർ നൽകിയ മികച്ച സംഭാവനകൾ പരിഗണിച്ചാണ് നൽകുന്നത്.
റെയിൽവേയുടെ വസ്തുവകകൾ മാത്രമല്ല, യാത്രക്കാരുടെയും യാത്രക്കാർ ഉപയോഗിക്കുന്ന പ്രദേശങ്ങളുടെയും സുരക്ഷയുടെ ഉത്തരവാദിത്തം ആർപിഎഫി-നെയാണ് ഏൽപ്പിച്ചിരിക്കുന്നത്. ഗതാഗത സുരക്ഷ, ഭീകരപ്രവർത്തനങ്ങൾക്കെതിരായ സുരക്ഷാ നടപടികൾ, മനുഷ്യക്കടത്ത്, കള്ളക്കടത്ത് എന്നിവയുൾപ്പെടെയുള്ള കുറ്റകൃത്യങ്ങൾക്കെതിരായ പോരാട്ടം, കുറ്റകൃത്യങ്ങൾ കണ്ടെത്തുന്നതിൽ പോലീസിനെയും മറ്റ് നിയമ നിർവ്വഹണ ഏജൻസികളെയും സഹായിക്കുക, ക്രമസമാധാപാലനം എന്നിവയിലൂടെ ദേശീയ സുരക്ഷാ ശൃംഖലയിലെ നിർണായക പങ്കാളിയായി ആർപിഎഫ് മാറിയിട്ടുണ്ട്.
ധനകാര്യ മന്ത്രാലയം
ആത്മ നിര്ഭര് ഭാരതിന്റെ ആറു പ്രധാന സ്തംഭങ്ങളില് ഒന്ന് ആരോഗ്യവും ക്ഷേമവും
ജലം, ശുചിത്വം, ശുദ്ധമായ വായു എന്നിവ ആരോഗ്യത്തിന്റെയും ക്ഷേമത്തിന്റെയും ഒഴിച്ചുകൂടാനാവാത്ത ഘടകങ്ങള്
2,87,000 കോടി രൂപയുടെ ജല് ജീവന് മിഷന്  പ്രഖ്യാപിച്ചു
അര്ബന് സ്വച്ഛ് ഭാരത് മിഷന് 2.0ന് 1,41,678 കോടി രൂപ അനുവദിച്ചു
വര്ധിച്ചുവരുന്ന വായു മലിനീകരണ പ്രശ്നം പരിഹരിക്കുന്നതിന് 2,217 കോടി രൂപ
സ്വമേധയാ വാഹനങ്ങള് പൊളിക്കുന്നതിനുള്ള പദ്ധതി പ്രഖ്യാപിച്ചു
കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ശ്രീമതി നിര്മല സീതാരാമന് ഇന്ന് പാര്ലമെന്റില് അവതരിപ്പിച്ച 2021-22 കേന്ദ്ര ബജറ്റില് ആരോഗ്യത്തിനും ക്ഷേമത്തിനും ഊന്നലും പ്രധാന ഇടവും ലഭിച്ചു. അവ ആത്മ നിര്ഭര് ഭാരതിന്റെ അടിസ്ഥാനമായി മാറുന്നു. ആരോഗ്യത്തിനും ക്ഷേമത്തിനുമുള്ള ബജറ്റ് വിഹിതത്തില് 137 ശതമാനം കുത്തനെ വര്ധനയുണ്ടായി. സാര്വത്രിക ആരോഗ്യം കൈവരിക്കുന്നതിനുള്ള ഒരു ആവശ്യകതയെന്ന നിലയില് ലോകാരോഗ്യ സംഘടന ശുദ്ധമായ ജലം, ശുചിത്വം, ശുദ്ധമായ പരിസ്ഥിതി എന്നിവയുടെ പ്രാധാന്യം ആവര്ത്തിച്ച് ഊന്നിപ്പറഞ്ഞതായി ചൂണ്ടിക്കാണിച്ച ബജറ്റ് ഈ മേഖലകള്ക്ക് കാര്യമായ വിഹിതം നല്കിയിട്ടുണ്ട്.
ജല് ജീവന് മിഷന് 
ജല് ജീവന് മിഷന്  ആരംഭിക്കുമെന്ന് കേന്ദ്ര ബജറ്റില് പ്രഖ്യാപിച്ചു. 2.86 കോടി ഗാര്ഹിക ടാപ്പ് കണക്ഷനുകളുള്ള 4,378 നഗര തദ്ദേശ സ്വയംഭരണ സ്ഥാപനങ്ങളുടെ പരിധിയില് സാര്വത്രിക ജലവിതരണവും 500 അമൃത് നഗരങ്ങളില് ദ്രവ മാലിന്യ നിര്മാര്ജനവും ലക്ഷ്യമിടുന്നു. 2,87,000 കോടി രൂപ വിഹിതം നല്കി 5 വര്ഷത്തിനുള്ളില് ഇത് നടപ്പാക്കും.
സ്വച്ഛ് ഭാരത്, സ്വസ്ഥ് ഭാരത്
നാഗരിക ഇന്ത്യയുടെ കൂടുതല് സ്വച്ഛതയ്ക്കായി, സമ്പൂര്ണ മലമൂത്ര മാലിന്യ പരിപാലനം, മലിനജല സംസ്കരണം, മാലിന്യങ്ങളുടെ ഉറവിട വിഭജനം, ഒറ്റത്തവണ ഉപയോഗിക്കാവുന്ന പ്ലാസ്റ്റിക്ക് കുറയ്ക്കല്, നിര്മ്മാണ-പൊളിക്കല് പ്രവര്ത്തനങ്ങളില് നിന്നുള്ള മാലിന്യങ്ങള് ഫലപ്രദമായി കൈകാര്യം ചെയ്യുന്നതിലൂടെ വായു മലിനീകരണം കുറയ്ക്കല്, എല്ലാ പരമ്പരാഗത മാലിന്യ കേന്ദ്രങ്ങളുടെയും ജൈവ പുനര്നിര്മ്മാണം എന്നിവയ്ക്കു ബജറ്റില് ശ്രദ്ധ കല്പിച്ചിട്ടുണ്ട്. 2021-2026 മുതല് 5 വര്ഷ കാലയളവില് മൊത്തം 1,41,678 കോടി രൂപ അനുവദിച്ചുകൊണ്ട് അര്ബന് സ്വച്ഛ് ഭാരത് മിഷന് 2.0 നടപ്പാക്കും.
ശുദ്ധ വായു
വര്ധിച്ചുവരുന്ന വായു മലിനീകരണ പ്രശ്നം പരിഹരിക്കുന്നതിനായി 10 ലക്ഷത്തിലേറെ ജനസംഖ്യയുള്ള 42 നഗര കേന്ദ്രങ്ങള്ക്ക് 2,217 കോടി രൂപ നല്കുമെന്ന നിര്ദേശം ഞാന് ബജറ്റില് വെക്കുന്നു.
പൊളിക്കല് നയം
പഴയതും ഉപയോഗ യോഗ്യമല്ലാത്തതുമായ വാഹനങ്ങള് ഒഴിവാക്കുന്നതിന് സ്വമേധയാ ഉള്ള വാഹനം പൊളിക്കല് നയം കേന്ദ്ര ബജറ്റിന്റെ നിര്ണായക ഭാഗമാണ്. ഇന്ധനക്ഷമതയുള്ളതും പരിസ്ഥിതി സൗഹൃദപരവുമായ വാഹനങ്ങള് പ്രോത്സാഹിപ്പിക്കുന്നതിനും അതുവഴി വാഹന മലിനീകരണവും എണ്ണ ഇറക്കുമതി ബില്ലും കുറയ്ക്കുന്നതിനും ഇത് സഹായിക്കും. വ്യക്തിഗത വാഹനങ്ങള് 20 വര്ഷത്തിനുശേഷം വാണിജ്യ വാഹനങ്ങള് 15 വര്ഷത്തിന് ശേഷവും ഓട്ടോമേറ്റഡ് ഫിറ്റ്നസ് സെന്ററുകളില് ഫിറ്റ്നസ് പരിശോധനയ്ക്ക് വിധേയമാക്കും. പദ്ധതിയുടെ വിശദാംശങ്ങള് മന്ത്രാലയം വെളിപ്പെടുത്തുമെന്നും ധനമന്ത്രി അറിയിച്ചു.
പ്രധാനമന്ത്രിയുടെ ഓഫീസ്
ദുർഗ്ഗയുടെ നാലാമത്തെ രൂപമായ കുഷ്മാണ്ഡ മാതാവിനെ പ്രധാനമന്ത്രി വണങ്ങി
നവരാത്രി കാലത്ത് ഭക്തർക്ക് വേണ്ടി ദുർഗ്ഗയുടെ നാലാമത്തെ രൂപമായ കുഷ്മാണ്ഡ മാതാവിന്റെ അനുഗ്രഹം പ്രധാനമന്ത്രി ശ്രീ നരേന്ദ്ര മോദി തേടി.
ദേവിയുടെ സ്തുതികളും ശ്രീ മോദി പങ്കുവെച്ചു.
പ്രധാനമന്ത്രി ട്വീറ്റ് ചെയ്തു :
"ഇന്ന്, നവരാത്രി ദിനത്തിൽ, ദുർഗ്ഗയുടെ നാലാമത്തെ ഭാവത്തിന്റെ പാദങ്ങൾ അനേകർ വണങ്ങുന്നു! മാതാവിന്റെ അനുഗ്രഹത്താൽ എല്ലാവരുടെയും ജീവിതം ഐശ്വര്യവും സന്തോഷവും നിറഞ്ഞതാകട്ടെ, ഇതാണ് ആഗ്രഹം..."
പ്രധാനമന്ത്രിയുടെ ഓഫീസ്
പിലിഭിത്ത് അപകടം : പ്രധാനമന്ത്രിയുടെ ദുരിതാശ്വാസ നിധിയിൽ നിന്ന് സഹായം അനുവദിച്ചു
പിലിഭിത്തിലുണ്ടായ അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രി ശ്രീ നരേന്ദ്ര മോദി അടിയന്തിര ധനസഹായം അനുവദിച്ചു.
ഒരു പിഎംഒ ട്വീറ്റ് പറഞ്ഞു:
"പിലിഭിത്തിലുണ്ടായ അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം ധനസഹായം നൽകാൻ പ്രധാനമന്ത്രി അനുമതി നൽകി. പരിക്കേറ്റവർക്ക് 50,000 രൂപ വീതവും നൽകും."
--ND--
(The Prime Minister has approved an ex-gratia of Rs. 2 lakh each from PMNRF for the next of kin of those who have lost their lives due to the accident in Pilibhit. The injured would be given Rs. 50,000 each.
— PMO India  June 23, 2022
ധനകാര്യ മന്ത്രാലയം
'ദേശീയ അടിസ്ഥാനസൗകര്യ പൈപ്പ്ലൈൻ' പദ്ധതിക്കായി ഭരണകൂടം പ്രത്യേക ധനസമാഹരണം സജ്ജമാക്കും
ന്യൂഡൽഹി, ഫെബ്രുവരി 01, 2021
'ദേശീയ അടിസ്ഥാനസൗകര്യ പൈപ്പ്ലൈൻ' പദ്ധതിയുടെ ലക്ഷ്യങ്ങൾ വരുംവർഷങ്ങളിൽ സാക്ഷാത്കരിക്കുന്നതിന് വേണ്ടി കേന്ദ്ര ധന-കോർപ്പറേറ്റ് കാര്യ മന്ത്രി ശ്രീമതി നിർമ്മലാ സീതാരാമൻ 2020-21 കേന്ദ്ര ബജറ്റിൽ താഴെപ്പറയുന്ന മൂന്നു നടപടികൾ പ്രഖ്യാപിച്ചു:
1) ഇൻസ്റ്റിറ്റിയൂഷണൽ സംവിധാനങ്ങളുടെ രൂപീകരണം
2) ആസ്തികളിൽ നിന്ന് വരുമാനും കണ്ടെത്തുന്നതിന് പ്രത്യേക പരിഗണന
3) കേന്ദ്ര-സംസ്ഥാന ബജറ്റുകളിൽ മൂലധന ചെലവുകളുടെ അനുപാതം വർദ്ധിപ്പിക്കും
6,835 പദ്ധതികളുമായി 2019 ഡിസംബറിൽ തുടക്കം കുറിച്ച ദേശീയ അടിസ്ഥാന സൗകര്യ പൈപ്പ്ലൈൻ പദ്ധതി നിലവിൽ 7,400 പദ്ധതികളിലേക്ക് വ്യാപിച്ചതായി ധന മന്ത്രി അറിയിച്ചു. പ്രധാനപ്പെട്ട അടിസ്ഥാന സൗകര്യ വികസന മന്ത്രാലയങ്ങൾക്ക് കീഴിൽ 1.10 ലക്ഷം കോടി രൂപ ചെലവിട്ടുള്ള 217 പദ്ധതികൾ പൂർത്തീകരിച്ചതായി അവർ അറിയിച്ചു.
വികസന സാമ്പത്തിക സ്ഥാപനത്തിന്റെ  മൂലധന ചെലവുകൾക്കായി കേന്ദ്ര ബജറ്റിൽ 20,000 കോടി രൂപ വകയിരുത്തിയതായി കേന്ദ്ര ധനമന്ത്രി അറിയിച്ചു. അടിസ്ഥാന സൗകര്യ വികസന പദ്ധതികളുടെ ധന വിതരണത്തിനുള്ള DFI സജ്ജമാക്കുന്നതിനായി ഒരു പുതിയ ബിൽ കൊണ്ടുവരുമെന്നും അവർ അറിയിച്ചു. മൂന്ന് വർഷത്തിനുള്ളിൽ DFI യ്ക്ക് കീഴിൽ 5 ലക്ഷം കോടി രൂപയുടെ വായ്പകൾ ലഭ്യമാക്കാനാണ് ലക്ഷ്യമിടുന്നതെന്നും ശ്രീമതി സീതാരാമൻ അറിയിച്ചു.
ഉപയോഗയോഗ്യമല്ലാത്ത അടിസ്ഥാനസൗകര്യ ആസ്തികൾക്കായി ഒരു 'ദേശീയ മോണിട്ടൈസേഷൻ പൈപ്പ്ലൈൻ' ധനമന്ത്രി പ്രഖ്യാപിച്ചു. പദ്ധതികളുടെ പുരോഗതി സംബന്ധിച്ച് വിവരങ്ങൾ ലഭ്യമാക്കാനും നിക്ഷേപകർക്ക് കൂടുതൽ സൗകര്യങ്ങൾ ഉറപ്പാക്കുന്നതിനായും ഒരു 'അസറ്റ് മോണിട്ടൈസേഷൻ ഡാഷ്ബോർഡ്' സംവിധാനം തയ്യാറാക്കുമെന്നും കേന്ദ്രമന്ത്രി വ്യക്തമാക്കി. ഇതുമായി ബന്ധപ്പെട്ട ചില പ്രധാന നടപടികൾ താഴെ കൊടുക്കുന്നു:
1) അന്താരാഷ്ട്ര-ആഭ്യന്തര ഇൻസ്റ്റിറ്റ്യൂഷനൽ നിക്ഷേപകരെ ആകർഷിക്കുന്നത്തിന്റെ ഭാഗമായി
NHAI, PGCIL എന്നിവ സ്പോൺസർ ചെയ്യുന്ന ഓരോ InvIT വീതം
 നിർദിഷ്ട ചരക്ക് ഇടനാഴികളിലെ ആസ്തികളുടെ പ്രവർത്തന-സംരക്ഷണ നടപടികൾക്കായി പണി പൂർത്തിയായ ഉടനെ റെയിൽവേ മോണിറ്റൈസ് ചെയ്യും
3) പ്രവർത്തന-സംരക്ഷണ നടപടികൾക്കായി അടുത്ത ഘട്ട വിമാനത്താവളങ്ങൾ മോണിറ്റൈസ് ചെയ്യും
4) 'അസറ്റ് മോണിട്ടൈസേഷൻ പരിപാടിക്ക്' കീഴിൽ പരിഗണിക്കുന്ന പ്രധാന അടിസ്ഥാനസൗകര്യ അസ്തികൾ താഴെ കൊടുക്കുന്നു:
a) പ്രവർത്തന യോഗ്യമായ NHAI ടോൾ റോഡുകൾ
b) PGCIL വിതരണ ആസ്തികൾ
c) GAIL, IOCL, HPCL എന്നിവയുടെ എണ്ണ-വാതക പൈപ്പ്ലൈനുകൾ
d) റ്റിയർ 2, 3 നഗരങ്ങളിലെ AAI വിമാനത്താവളങ്ങൾ
e) മറ്റു റെയിൽവെ അടിസ്ഥാനസൗകര്യ ആസ്തികൾ
f) CPSE യുടെ സംഭരണ ആസ്തികൾ
g) കായിക മൈതാനങ്ങൾ
മന്ത്രിസഭ
ദാദ്രാ നാഗര് ഹാവേലിയില് മെഡിക്കല് കോളേജ് സ്ഥാപിക്കാന് അനുമതി
കേന്ദ്ര ഭരണ പ്രദേശമായ ദാദ്രാ നാഗര് ഹാവേലിയിലെ സില്വാസ്സയില് ഒരു മെഡിക്കല് കോളേജ് സ്ഥാപിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
മുഖ്യ സവിശേഷതകള് :
1. 189 കോടി രൂപ മൂലധന ചെലവിലായിരിക്കും സില്വാസ്സയില് മെഡിക്കല് കോളേജ് സ്ഥാപിക്കുക. 2018-19 ല് 114 കോടി രൂപയും, 2019-20 ല് 75 കോടി രൂപയും ചെലവിടും. 150 വിദ്യാര്ത്ഥികള്ക്ക് ഇവിടെ പഠിക്കാന് സൗകര്യമുണ്ടാകും.
2. 2019-20 ഓടെ പദ്ധതി പൂര്ത്തിയാകും. കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ മാര്ഗ്ഗ നിര്ദ്ദേശങ്ങളുടെയും, മെഡിക്കല് കൗണ്സില് ഓഫ് ഇന്ത്യയുടെ മാനദണ്ഡങ്ങളുടെ അടിസ്ഥാനത്തിലായിരിക്കും നിര്മ്മാണ, മൂലധന ചെലവ് വഹിക്കുക.
3. മെഡിക്കല് കോളേജിന് വേണ്ടിവരുന്ന പ്രതിവര്ഷ ആവര്ത്തന ചെലവുകള് കേന്ദ്ര ഭരണ പ്രദേശത്തിനുള്ള ബജറ്റ് വിഹിതത്തില് നിന്ന് ഉപയോഗിക്കും.
4. എസ്റ്റാബ്ലിഷ്മെന്റ് എക്സ്പെന്ഡിച്ചര് കമ്മറ്റി ശുപാര്ശ ചെയ്ത 357 സ്ഥിരം തസ്തികകളില് അധ്യാപക, അനദ്ധ്യാപക വിഭാഗങ്ങളില് 21 സ്ഥിരം തസ്തികകള് സൃഷ്ടിക്കും.
പ്രയോജനങ്ങള് :
(ഈ അനുമതിയിലൂടെ ഡോക്ടര്മാരുടെ ലഭ്യത കുറവ് പരിഹരിച്ച് കൂടുതല് ഡോക്ടര്മാരെ ലഭ്യമാക്കും. ഈ കേന്ദ്ര ഭരണ പ്രദേശങ്ങളിലെ വിദ്യാര്ത്ഥികള്ക്ക് ആരോഗ്യ വിദ്യാഭ്യാസത്തിനുള്ള അവസരങ്ങള് വര്ദ്ധിപ്പിക്കും. ഒപ്പം ജില്ലാ ആശുപത്രികളുടെ നിലവിലുള്ള അടിസ്ഥാന സൗകര്യങ്ങള് പരമാവധി ഉപയോഗിച്ചുകൊണ്ട് ജനങ്ങള്ക്ക് കൂടുതല് ആരോഗ്യ പരിചരണം ലഭിക്കുന്നുവെന്ന് ഉറപ്പാക്കുകയും ചെയ്യും. രണ്ട് കേന്ദ്ര ഭരണ പ്രദേശങ്ങളിലെ ഗ്രാമീണ മേഖലകളിള് നിന്നുള്ള ആദിവാസി സമൂഹത്തില്പ്പെട്ട വിദ്യാര്ത്ഥികള്ക്ക് മെഡിക്കല് കോളേജ് പ്രയോജനപ്പെടും. ഈ കേന്ദ്ര ഭരണ പ്രദേശങ്ങളില് ഡോക്ടര്മാരുടെ ലഭ്യത വര്ദ്ധിപ്പിച്ച് കൊണ്ട് മെച്ചപ്പെട്ട സേവനം ഉറപ്പാക്കുക വഴി ആരോഗ്യകരമായ തുല്യത കൈവരിക്കാനാകും.
ND MRD - 857
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ ആറു ദിവസങ്ങളിൽ, അഞ്ച് ദിവസവും രോഗമുക്തിനേടിയവരുടെ എണ്ണം പുതിയ രോഗബാധിതരേകാൾ കൂടുതൽ
രാജ്യത്ത് ഇതുവരെ രോഗ മുക്തരായവരുടെ എണ്ണം രണ്ട് കോടി കടന്നു. 2,07,95,335 പേരാണ് രോഗമുക്തി നേടിയത്. 84.25% ആണ് ദേശിയ രോഗമുക്തി നിരക്ക്. കഴിഞ്ഞ 24 മണിക്കൂറിൽ 3,62,437 പേർ രോഗ മുക്തരായി. കഴിഞ്ഞ ആറു ദിവസങ്ങളിൽ, അഞ്ച് ദിവസവും രോഗമുക്തിനേടിയവരുടെ എണ്ണം പുതിയ രോഗബാധിതരേകാൾ കൂടുതലായിരുന്നു.
ഇന്ത്യയിൽ ചികിത്സയിലുള്ള ആകെ രോഗികളുടെ എണ്ണം ഇന്ന് 36,18,458 ആയി കുറഞ്ഞു. ഇത് രാജ്യത്ത് ആകെ രോഗികളുടെ എണ്ണത്തിന്റെ 14.66% ആണ്. കഴിഞ്ഞ 24 മണിക്കൂറിൽ ആകെ രോഗികളുടെ എണ്ണത്തിൽ 55,344 കേസുകളുടെ കുറവാണ് രേഖപ്പെടുത്തിയിരിക്കുന്നത്.
രാജ്യത്ത് വിതരണം ചെയ്ത വാക്സിൻ ഡോസുകളുടെ ആകെ എണ്ണം ഇന്ന് 18.22 കോടി കടന്നു. ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 26,55,003 സെഷനുകളിലായി 18,22,20,164 വാക്സിൻ ഡോസ് വിതരണം ചെയ്തു. കഴിഞ്ഞ 24 മണിക്കൂറിനുള്ളിൽ 17 ലക്ഷത്തിലധികം ഡോസുകളാണ് നൽകിയത്. വാക്സിനേഷൻ യജ്ഞത്തിന്റെ 120 -ആം ദിവസം , 17,33,232 ഡോസ് വാക്സിൻ വിതരണം ചെയ്തു.
മൂന്നാം ഘട്ട വാക്സിനേഷൻ യജ്ഞം പുരോഗമിക്കുകയാണ്. 32 സംസ്ഥാനങ്ങൾ/കേന്ദ്രഭരണ പ്രദേശങ്ങളിലായി, 18 മുതൽ 44 വയസ്സ് പ്രായമുള്ള 48,25,799 ഗുണഭോക്താകൾക്ക് ആദ്യ ഡോസ് വാക്സിൻ ലഭിച്ചു. കഴിഞ്ഞ 24 മണിക്കൂറിനുള്ളിൽ, 5,62,130 പേർക്കാണ് ആദ്യ ഡോസ് വാക്സിൻ ലഭിച്ചത്. കേരളത്തിൽ 1,553 പേർക്കാണ് ഈ വിഭാഗത്തിൽ ഇതുവരെ വാക്സിൻ ലഭിച്ചത്.
കഴിഞ്ഞ 24 മണിക്കൂറിൽ രാജ്യത്ത് 3,11,170 പുതിയ കേസുകൾ റിപ്പോർട്ട് ചെയ്തു. 10 സംസ്ഥാനങ്ങളിലാണ് പുതിയ രോഗികളുടെ 74.7% ശതമാനവും. കർണാടകയിലാണ് ഏറ്റവും കൂടുതൽ പ്രതിദിന കേസുകൾ - 41,664. 34,848 കേസുകളുമായി മഹാരാഷ്ട്ര രണ്ടാമതും, 33,658 കേസുകളുമായി തമിഴ്നാട് മൂന്നാമതും ആണ്.
ദേശീയ മരണനിരക്ക് നിലവിൽ 1.09% ആണ്. കഴിഞ്ഞ 24 മണിക്കൂറിൽ 4,077 മരണങ്ങൾ റിപ്പോർട്ട് ചെയ്തു. 10 സംസ്ഥാനങ്ങളിലാണ് 75.55% മരണവും. മഹാരാഷ്ട്രയിലാണ് ഏറ്റവും കൂടുതൽ മരണം - 960.
ആഗോള തലത്തിൽ ലഭിക്കുന്ന കോവിഡ്-19 ദുരിതാശ്വാസ സഹായങ്ങൾ, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കാൻ ഇന്ത്യാ ഗവണ്മെന്റ് എല്ലാ ശ്രമങ്ങളും നടത്തി വരികയാണ്. 10,953 ഓക്സിജൻ കോൺസെൻട്രേറ്ററുകൾ; 13,169 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 6,835 വെന്റിലേറ്ററുകൾ/ബൈ പിഎപി; ഏകദേശം 4.9L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
പ്രധാനമന്ത്രിയുടെ ഓഫീസ്
പൊതുഭരണത്തിലെ മികവിനുള്ള പുരസ്ക്കാരങ്ങള് പ്രധാനമന്ത്രി നാളെ സമ്മാനിക്കും
മുന്ഗണനാ പദ്ധതികളുടെ ഫലപ്രദമായ നടത്തിപ്പിന് പൊതുഭരണ രംഗത്തെ മികവിനുള്ള പുരസ്ക്കാരങ്ങള് ജില്ലകള്ക്കും, വിവിധ കേന്ദ്ര സംസ്ഥാന സ്ഥാപനങ്ങള്ക്കും പ്രധാനമന്ത്രി ശ്രീ. നരേന്ദ്ര മോദി ന്യൂഡല്ഹിയിലെ വിജ്ഞാന് ഭവനില് നാളെ നടക്കുന്ന ചടങ്ങില് സമ്മാനിക്കും. തദവസരത്തില് ഗവണ്മെന്റ് ഉദ്യോഗസ്ഥരെ അദ്ദേഹം അഭിസംബോധനയും ചെയ്യും.
പൊതുജനങ്ങളുടെ ക്ഷേമത്തിനായി ജില്ലകളും, കേന്ദ്ര സംസ്ഥാന സ്ഥാപനങ്ങളും കാഴ്ച വയ്ക്കുന്ന അസാധാരണവും, നൂതനാശയങ്ങള് ഉള്ക്കൊള്ളുന്നതുമായ പ്രവര്ത്തനങ്ങളെ അംഗീകരിക്കുന്നതിനാണ് പൊതുഭരണ രംഗത്തെ മികവിനുള്ള പ്രധാനമന്ത്രിയുടെ പുരസ്ക്കാരങ്ങള് ഏര്പ്പെടുത്തിയിട്ടുള്ളത്.
താഴെപ്പറയുന്ന നാല് മുന്ഗണനാ പരിപാടികളാണ് അവാര്ഡിനായി ഉള്പ്പെടുത്തിയിട്ടുള്ളത് :
1. പ്രധാനമന്ത്രി ഫസല് ബീമാ യോജന
2. ഡിജിറ്റല് പണമിടപാടുകള് പ്രോത്സാഹിപ്പിക്കല്
3. പ്രധാനമന്ത്രി ഭവന പദ്ധതി - നഗരവും, ഗ്രാമവും
4. ദീന ദയാല് ഉപാദ്ധ്യായ ഗ്രാമീണ് കൗശല്ല്യ യോജന
ഇതിന് പുറമേ കേന്ദ്ര സംസ്ഥാന ഗവണ്മെന്റ് സ്ഥാപനങ്ങള് കാഴ്ച വയ്ക്കുന്ന നവീന ആശയങ്ങള്ക്കും അവാര്ഡുകള് ഉ്.
ഇക്കൊല്ലം നാല് മുന്ഗണനാ പദ്ധതികള്ക്കായി 11 അവാര്ഡുകളാണ് ഏര്പ്പെടുത്തിയിട്ടുള്ളത്. നൂതനാശയങ്ങളുടെ നടത്തിപ്പിന് കേന്ദ്ര, സംസ്ഥാന ഗവണ്മെന്റ് സ്ഥാപനങ്ങള്ക്കും, ജില്ലകള്ക്ക് നല്കുന്ന ര് അവാര്ഡുകളില് ഒരെണ്ണം വികസനം ആഗ്രഹിക്കുന്ന ജില്ലയ്ക്കുമായിരിക്കും.
ര് പുസ്തകങ്ങളുടെ പ്രകാശനവും പ്രധാനമന്ത്രി തദവസരത്തില് നിര്വ്വഹിക്കും. മുന്ഗണനാ പദ്ധതികളും, നൂതനാശയങ്ങളും നടപ്പിലാക്കിയത് വഴിയുായ വിജയ കഥകളുടെ സമാഹാരമായ 'ന്യൂ പാത്ത്വേയ്സ്', വികസനം ആഗ്രഹിക്കുന്ന ജില്ലകള്ക്കുള്ള മാര്ഗ്ഗ നിര്ദ്ദേശങ്ങളടങ്ങിയ 'ആസ്പിരേഷണല് ഡിസ്ട്രിക്റ്റ്സ്: അണ്ലോക്കിംഗ് പൊട്ടന്ഷ്യല്സ്' എന്നിവയാണ് ഈ പുസ്തകങ്ങള്.
ND MRD –310
(Visitor Counter : 64
പ്രധാനമന്ത്രിയുടെ ഓഫീസ്
ഐ.എന്.എസ്.വി. തരിണിയിലെ വനിതാ നാവികര് പ്രധാനമന്ത്രിയെ സന്ദര്ശിച്ചു
ഐ.എന്.എസ്.വി. തരിണിയില് വിജയകരമായി ലോകം ചുറ്റി തിരിച്ചെത്തിയ ഇന്ത്യന് നാവിക സേനയിലെ ആറ് വനിതാ ഓഫീസര്മാര് ന്യൂ ഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു.
നാവിക സാഗര് പരിക്രമണ എന്ന പേരിലുള്ള, ലോകം ചുറ്റി തിരിച്ചെത്തിയ ഈ സാഹസിക കടല് യാത്ര നടത്തിയത് വനിതകള് മാത്രമടങ്ങുന്ന ആദ്യ ഇന്ത്യന് സംഘമാണ്.
കൂടിക്കാഴ്ചയില് തങ്ങളുടെ ദൗത്യത്തിന്റെ വിവിധ വശങ്ങളായ മുന്നൊരുക്കങ്ങള്, പരിശീലനം, യാത്രാനുഭവങ്ങള് തുടങ്ങിയവയുടെ അവതരണം സംഘാംഗങ്ങള് നടത്തി.
ദൗത്യം വിജയകരമായി പൂര്ത്തിയാക്കിയതിന് സംഘാംഗങ്ങളെ പ്രധാനമന്ത്രി അനുമോദിച്ചു. യാത്രയ്ക്കിടയിലെ തങ്ങളുടെ അനുപമമായ അനുഭവങ്ങള് പങ്കിടാനും, അവ എഴുതാനും പ്രധാനമന്ത്രി പ്രോത്സാഹിപ്പിച്ചു. നാവിക സേനാ മേധാവി സുനില് ലാന്ബയും തദവസരത്തില് സന്നിഹനായിരുന്നു.
ലെഫ്റ്റ്നന്റ് കമാന്റര് വര്ത്തികാ ജോഷി നയിച്ച ദൗത്യ സംഘത്തില് ലെഫ്റ്റ്നന്റ് കമാന്റര്മാരായ പ്രതിഭ ജംവാള്, പി. സ്വാതി, ലെഫ്റ്റനന്റ്മാരായ എസ്. വിജയാ ദേവി, ബി. ഐശ്വര്യ, പായല് ഗുപ്ത എന്നിവരും അംഗങ്ങളായിരുന്നു.
(ND MRD –414
പ്രധാനമന്ത്രിയുടെ ഓഫീസ്
ശ്രീ അമർനാഥ് ഗുഹയ്ക്ക് സമീപം മേഘവിസ്ഫോടനത്തെ തുടർന്നുള്ള ജീവഹാനിയിൽ പ്രധാനമന്ത്രി അനുശോചിച്ചു
ശ്രീ അമർനാഥ് ഗുഹയ്ക്ക് സമീപമുണ്ടായ മേഘവിസ്ഫോടനത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു:
"ശ്രീ അമർനാഥ് ഗുഹയ്ക്ക് സമീപമുണ്ടായ മേഘവിസ്ഫോടനത്തിൽ വേദനയുണ്ട്. മരണമടഞ്ഞ കുടുംബങ്ങളെ അനുശോചനം അറിയിക്കുന്നു. മനോജ് സിൻഹ ജിയുമായി സംസാരിച്ചു സ്ഥിതിഗതികൾ വിലയിരുത്തി. രക്ഷാപ്രവർത്തനങ്ങളും ദുരിതാശ്വാസ പ്രവർത്തനങ്ങളും നടക്കുന്നു. ദുരിതബാധിതർക്ക് സാധ്യമായ എല്ലാ സഹായങ്ങളും നൽകുന്നുണ്ട് ."
--ND--
(Anguished by the cloud burst near Shree Amarnath cave. Condolences to the bereaved families. Spoke to @manojsinha_ Ji and took stock of the situation. Rescue and relief operations are underway. All possible assistance is being provided to the affected.
— Narendra Modi  July 8, 2022
തൊഴില്, തൊഴിലാളി ക്ഷേമ മന്ത്രാലയത്തിന് കീഴില് ജാര്ഖണ്ഡിലെ കര്മയിലുള്ള കേന്ദ്ര ആശുപത്രിയും അതിന്റെ കെട്ടിടങ്ങളും ഭൂമിയും കേന്ദ്രാവിഷ്കൃത പദ്ധതിയുടെ കീഴില് ഒരു പുതിയ മെഡിക്കല് കോളജ് സ്ഥാപിക്കുന്നതിന് സൗജന്യമായി ജാര്ഖണ്ഡ് ഗവണ്മെന്റിന് വിട്ടുകൊടുക്കുന്നതിനു പ്രധാനമന്ത്രി ശ്രീ. നരേന്ദ്രമോദിയുടെ അധക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. ആ മേഖലയിലെ ജനങ്ങളുടെ ആരോഗ്യ ആവശ്യങ്ങള് നിറവേറ്റുന്നതിന് നിലവിലുള്ള ജില്ല/റഫറല് ആശുപത്രികളുമായി ചേര്ന്ന് മെഡിക്കല് കോളജുകള് ആരംഭിക്കുകയാണു പദ്ധതി.
നടപ്പാക്കല് തന്ത്രവും ലക്ഷ്യവും
മൂന്നു മാസത്തിനുള്ളില് കേന്ദ്ര ആശുപത്രിയും അതിന്റെ കെട്ടിടങ്ങളും ഭൂമിയും ജാര്ഖണ്ഡ് ഗവണ്മെന്റിന് കൈമാറും. ജീവനക്കാരുടെ കൈമാറ്റം/ഉള്ക്കൊള്ളല് ഉള്പ്പെടെ എല്ലാ വിഷയങ്ങളും ഉള്ക്കൊള്ളിച്ചുകൊണ്ട് തൊഴില്, തൊഴിലാളിക്ഷേമ മന്ത്രാലയവും സംസ്ഥാന ഗവണ്മെന്റും തമ്മില് ഒരു ധാരണാപത്രം ഒപ്പുവയ്ക്കും.
പ്രധാന നേട്ടം:
ഈ നിര്ദേശം രാജ്യത്ത് പ്രതിവര്ഷം പരിശീലിപ്പിക്കുന്ന ഡോക്ടര്മാരുടെ എണ്ണത്തില് വര്ധനയുണ്ടാക്കും. ആ മേഖലയിലെ ആരോഗ്യസുരക്ഷാ പശ്ചാത്തല സൗകര്യങ്ങള് മെച്ചപ്പെടുത്തുകയും അതിലൂടെ സാധാരണക്കാരുടെ ആരോഗ്യസുരക്ഷാ സേവനം മികച്ചതാക്കുകയും ചെയ്യും.
ഗുണഭോക്താക്കള്:
ജാര്ഖണ്ഡിലെ കര്മയിലും അതിനുചുറ്റും താമസിക്കുന്ന എല്ലാ ആളുകള്ക്കും ഇതിന്റെ ഗുണഫലം ലഭിക്കും. അവര്ക്ക് കുടുതല് മികച്ച ആരോഗ്യസുരക്ഷാ സൗകര്യങ്ങള് ലഭിക്കും.
പശ്ചാത്തലം:
തൊഴില്, തൊഴിലാളിക്ഷേമ മന്ത്രാലയം അസംഘടിതമേഖലയില്പ്പെട്ട ചിലവിഭാഗത്തില്പ്പെട്ട തൊഴിലാളികള്ക്കും അവരുടെ ആശ്രിതര്ക്കും തങ്ങളുടെ ആശുപത്രികളും ഡിസ്പെന്സറികളും വഴി ആരോഗ്യസുരക്ഷ നല്കുന്നുണ്ട്. ഈ മേഖലയിലുള്ള മിഖാഖനി/ ബിഡി തൊഴിലാളികള് എന്നിവരുടെ ആവശ്യങ്ങള് നിറവേറ്റാനായി ജാര്ഖണ്ഡിലെ കര്മയില് 150 കിടക്കകളുള്ള ഒരു ആശുപ്രതി  തൊഴില്, തൊഴിലാളി ക്ഷേമ മന്ത്രാലയം ആരംഭിച്ചിരുന്നു. ആ മേഖലയില് ഒരു മെഡിക്കല് കോളജ് ആരംഭിക്കുന്നതിന് കര്മയിലുള്ള കേന്ദ്ര ആശുപത്രിയും അതിന്റെ കെട്ടിടങ്ങളും ഭൂമിയും കൈമാറുന്നതിനുള്ള നിര്ദ്ദേശം സമര്പ്പിച്ചിരുന്നു.
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : ഭാരോദ്വഹനത്തിൽ വെങ്കലം നേടിയതിന് ഹർജീന്ദർ കൗറിന് പ്രധാനമന്ത്രിയുടെ അഭിനന്ദനം
കോമൺവെൽത്ത് ഗെയിംസിൽ വനിതകളുടെ 71 കിലോ ഭാരോദ്വഹനത്തിൽ വെങ്കല മെഡൽ നേടിയ ഹർജീന്ദർ കൗറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
നമ്മുടെ ഭാരോദ്വഹന സംഘം ബർമിംഗ്ഹാം കോമൺവെൽത്ത് ഗെയിംസിൽ മികച്ച പ്രകടനം തുടരുകയാണ് . ഹർജീന്ദർ കൗർ വെങ്കല മെഡൽ നേടി. ഈ പ്രത്യേക നേട്ടത്തിന് അവരെ അഭിനന്ദിക്കുന്നു. അവരുടെ ഭാവി ഉദ്യമങ്ങൾക്ക് ആശംസകൾ. ”…
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ ചക്രതയിൽ വാഹനാപകടത്തിലുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
ദുരന്ത ബാധിതർക്ക് സഹായധനം പ്രഖ്യാപിച്ചു
ഉത്തരാഖണ്ഡിലെ ചക്രതയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  ദുരിതബാധിതർക്കുള്ള സഹായധനവും ശ്രീ മോദി അനുവദിച്ചു
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഉത്തരാഖണ്ഡിലെ ചക്രതയിൽ ഉണ്ടായ റോഡപകടം അങ്ങേയറ്റം ദുഃഖകരമാണ്. ഗവണ്മെന്റും പ്രാദേശിക ഭരണകൂടവും ദുരിതാശ്വാസ, രക്ഷാപ്രവർത്തനങ്ങളിൽ ഏർപ്പെട്ടിരിക്കുന്നു. ഈ അപകടത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവർക്ക് എന്റെ അഗാധമായ അനുശോചനം. കൂടാതെ പരിക്കേറ്റവർ വേഗത്തിൽ സുഖം പ്രാപിക്കട്ടെ. : പ്രധാനമന്ത്രി മോദി"
"അപകടത്തിൽ മരണമടഞ്ഞ വരുടെ ഉറ്റ ബന്ധുക്കൾക്ക് രണ്ടു ലക്ഷം രൂപ വീതവും പരിക്കേറ്റവർക്ക് അൻപതിനായിരം രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് അനുവദിച്ചു. : പ്രധാനമന്ത്രി നരേന്ദ്ര മോദി
(
പ്രത്യേക സേവനങ്ങളും ഫീച്ചറുകളും
ബഹിരാകാശ മേഖലയില് ശക്തമായ അക്കാദമിക്ക് - വ്യവസായ സഹകരണം ആവശ്യം : ബഹിരാകാശ കമ്മീഷനംഗം ഡോ. എ. എസ്സ് . കിരണ് കുമാര്
ബഹിരാകാശ രംഗത്ത് അക്കാദമിക്ക് - വ്യവസായ സഹകരണം ശക്തമാക്കണമെന്ന് ബഹിരാകാശ കമ്മീഷനംഗവും, ഐ എസ് ആര് ഒ മുന് ചെയര്മാനുമായ ഡോ. എ. എസ്സ്. കിരണ് കുമാര് അഭിപ്രായപ്പെട്ടു. 'ബഹിരാകാശം ഭൂമിക്ക്' എന്നതിന് പകരം 'ബഹിരാകാശം ബഹിരാകാശ ത്തിന്' എന്ന തരത്തില് മുദ്രാവാക്യം മാറുകയാണെന്ന് അദ്ദേഹം ചൂണ്ടിക്കാട്ടി. തിരുവനന്തപുരത്തെ ഇന്ത്യന് ഇന്സ്റ്റിറ്റ്യൂട്ട് ഓഫ് സ്പേസ് സയന്സ് ആന്ഡ് ടെക്നോളജിയുടെ പതിനഞ്ചാം സ്ഥാപക ദിനത്തോടനുബന്ധിച്ചു സംഘടിപ്പിച്ച ഡോ. എ പി. ജെ. അബ്ദുല് കലാം പ്രഭാഷണം നടത്തുകയായിരുന്നു ഡോ. കിരണ് കുമാര്. ഇന്ത്യന് ബഹിരാകാശ പരിപാടിയുടെ നേട്ടത്തിനായി മികച്ച അക്കാഡമിക് സ്ഥാപനങ്ങളിലെ ബൗദ്ധിക സ്രോതസ്സുപയോഗിച്ച് ഹ്രസ്വകാല, ദീര്ഘ കാല, പദ്ധതികള്ക്ക് രൂപം നല്കണമെന്നും അദ്ദേഹം നിര്ദേശിച്ചു.
സ്ഥാപക ദിനാഘോഷങ്ങളോടനുബന്ധിച്ചു ഐ.ഐ.എസ്.ടി - ഐ എസ്.ആര്.ഒ ആശയവിനിമയ സമ്മേളനം, സ്കൂള് കുട്ടികള്ക്കായി വിവിധ പരിപാടികള്, പൂര്വവിദ്യാര്ഥി സംഗമം, ഹിന്ദി ദിനാഘോഷം തുടങ്ങിയവ സംഘടിപ്പിച്ചിരുന്നു.
ഇന്സ്റ്റിറ്റ്യൂട്ട് ചാന്സലര് ഡോ.ബി.എന്.സുരേഷ് സമാപന സമ്മേളനത്തില് അധ്യക്ഷനായിരുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഇന്റൽ സിഇഒയുമായി ആശയവിനിമയം നടത്തി
പ്രധാനമന്ത്രി ശ്രീ നരേന്ദ്ര മോദി ഇന്റൽ സിഇഒ പാറ്റ് ജെൽസിംഗറുമായി ആശയവിനിമയം നടത്തി ശ്രീ മോദി ട്വീറ്റിൽ പറഞ്ഞു.
“ഇന്റലിന്റെ സിഇഒ @ പി ഗെൽസിംഗറുമായി ആശയവിനിമയം നടത്തി . മനുഷ്യപുരോഗതി വർദ്ധിപ്പിക്കുന്നതിൽ സാങ്കേതികവിദ്യയുടെ പങ്കിനെക്കുറിച്ചും ഡിജിറ്റൽ ഇന്ത്യ ഉദ്യമങ്ങൾ കുറിച്ചും ഇന്ത്യയിലെ നിക്ഷേപ സൗകര്യങ്ങളെ കുറിച്ചും വിപുലമായ ചർച്ചകൾ നടത്തി,
പ്രധാനമന്ത്രിയുടെ ഓഫീസ്
ഇന്ത്യയിലുടനീളമുള്ള ഹർ ഘർ തിരംഗ ആവേശത്തിന്റെ ദൃശ്യങ്ങൾ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി രാജ്യമെമ്പാടുമുള്ള ഹർ ഘർ തിരംഗ അഭിയാന് വേണ്ടിയുള്ള ആവേശത്തിന്റെ ഉദാഹരണങ്ങൾ പങ്കുവെച്ചു.
പ്രധാനമന്ത്രി ട്വീറ്റ് ചെയ്തു:
"അലൗകിക രംഗം! രാജ്യത്തിന്റെ വെള്ളത്തിലും കരയിലും ആകാശത്തും ത്രിവർണ പതാക അലയടിക്കുന്നത് കാണുമ്പോൾ ഓരോ ഇന്ത്യക്കാരനും സന്തോഷിക്കുന്നു. #ഹർഘർ തിരംഗ"
"ഈ ആവേശത്തിനു നന്ദി! ത്രിവർണ പതാകയോടുള്ള അനുപമമായ ആദരവിന്റെ ഈ ധീരമായ ദൃശ്യം ഇന്ത്യക്കാരുടെ ആവേശവും തീക്ഷ്ണതയും കാണിക്കുന്നു. #ഹർഘർ തിരംഗ"
"അത്ഭുതം! ഇന്ത്യയുടെ ഭാവി നേതാക്കൾ നിറയുന്ന ഇത്തരം ത്രിവർണ യാത്രകൾ എല്ലാവരിലും ദേശസ്നേഹത്തിന്റെ ചൈതന്യം നിറയ്ക്കാൻ പോകുന്നു. #ഹർഘർ തിരംഗ"
-ND-
(
ആരോഗ്യ, കുടുംബക്ഷേമ മന്ത്രാലയം
131 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 131 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
21.64 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ഗൂഗിൾ സിഇഒ സുന്ദർ പിച്ചൈയുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഗൂഗിൾ സിഇഒ ശ്രീ സുന്ദർ പിച്ചൈയുമായി കൂടിക്കാഴ്ച നടത്തുകയും നവീനാശയങ്ങൾ, സാങ്കേതിക വിദ്യ, എന്നിവയും മറ്റു കാര്യങ്ങളും ചർച്ചയിൽ ഉൾപ്പെട്ടു.
സുന്ദർ പിച്ചൈയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“സുന്ദർ പിച്ചൈയെ കാണാനും നവീനാശയങ്ങൾ, സാങ്കേതിക വിദ്യ, എന്നിവയും മറ്റു കാര്യങ്ങളും ചർച്ച ചെയ്യാനും സാധിച്ചതിൽ സന്തോഷമുണ്ട്. മനുഷ്യന്റെ അഭിവൃദ്ധിക്കും സുസ്ഥിര വികസനത്തിനുമായി സാങ്കേതികവിദ്യ പ്രയോജനപ്പെടുത്തുന്നതിന് ലോകം ഒരുമിച്ച് പ്രവർത്തിക്കുന്നത് പ്രധാനമാണ്.
Was a delight to meet you @sundarpichai and discuss innovation, technology and more. It is important the world continues to work together to leverage tech for human prosperity and sustainable development. https://t.co/cbJG1U1v01
— Narendra Modi  December 19, 2022
--ND--